अब वह बीसवीं लघु फिल्म ‘‘इश्क का रॉक्स’’ लेकर आ रहे हैं, जिससे अदाकारा नताशा सिंह वापसी कर रही हैं. पाणिनी पंडित कहते हैं, ‘‘मैं अपनी फिल्म के माध्यम से आज के युवा को समृद्ध करना चाहता हूं. मेरा मकसद उन्हें यकीन दिलाना है कि वह भी धीरुभाई अंबानी या अमिताभ बच्चन या सचिन तेंदुलकर बन सकते हैं. मेरे पिता के देहांत के बाद मेरा कोई मेंटर नहीं था. मुझे फिल्म उद्योग की कोई जानकारी नहीं थी. मैं व्यापार से जुड़ गया था. पर एक दिन मैंने महसूस किया कि मुझे तो फिल्में बनानी हैं.’’